दिल्ली-पिलानी मार्ग पर हालुवास गेट के पास धंसी सड़क, परेशानी
भिवानीके दिल्ली-पिलानी मार्ग पर हालुवास गेट पर सड़क धंस गई। इससे बड़ा हादसा भी हो सकता है। प्रशासन का इस तरफ कोई ध्यान नहीं है। सड़क पर सीवरेज की तरह मेनहोल बना हुआ है ,ऊपर से भारी भरकम वाहन गुजरते है। एक माह पहले भी यही कुछ दूरी पर इसी तरह सड़क नीचे धंस गई थी ,जिसका कारण अभी तक विभाग नहीं खोज पाया है। अब एक बार फिर से सड़क धंस गई है जिससे यातायात व्यवस्था भी बाधित हो गई। लोगों के अनुसार यह समस्या कई वर्ष से बनती रही है। बार बार यहां पर हादसे होते हैं ,यह सड़क जमीन में नीचे धंस जाती है ,पहले यही आसपास में चौक पर करीब 8 बार सड़क जमीन में धंस चुकी है। शिकायत पर समस्या सुनी जाती है पर खाना पूर्ति कर दी जाती है, बार-बार सड़क का धंसना यही साबित होता है की सही रूप से ठीक नहीं किया जाता।
इस बारे में जेई अश्वनी कुमार ने बताया कि सूचना मिलने पर उन्होंने यहां पर सड़क को ठीक करने का कार्य शुरू कर दिया है। उन्होंने बताया की वाटर लेवल ऊपर गया है जिसके कारण यहां पर सड़क बार बार धंस रही है। उन्होंने कहा कि जल्द ही इसे ठीक करवा दिया जाएगा।
hin_Deva hin_Deva hin_Deva